《每旦闻钟鼓诸声》
元代·方回

鸟雀次第起，鼓钟更迭鸣。
只应迫人老，岂是报天明。
隘巷喧丧事，遥风过市声。
有为无不尽，何苦更刀兵。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。